[{"text_idx": "#000000", "text": "Beth wyt ti'n edrych am?"}, {"text_idx": "#000001", "text": "Mae\u2019n siw\u0302r mai\u2019r nodwedd amlycaf yng Nghastell Caerdydd yw\u2019r Gorthwr deuddeg ochr trawiadol, yr enghraifft orau yng Nghymru. Gelwir y math hwn yn gorthwr \u2018cragen\u2019 oherwydd bod ei waliau allanol yn darparu cragen amddiffynnol ar gyfer adeiladau llai y tu mewn."}, {"text_idx": "#000003", "text": "Ymhlith yr ychwanegiadau a wnaed yn y 13eg a\u2019r 14eg ganrif roedd porthdy gyda grisiau carreg yn arwain at y bont garreg a ddisodlodd y bont godi bren ar draws y ffos. Symudwyd y porthdy yn ddiweddarach yn ystod y gwaith tirlunio yn y 18fed ganrif."}, {"text_idx": "#000004", "text": "Ar o\u0302l bron i 1000 o flynyddoedd, mae\u2019r Gorthwr yn dal i reoli ardal fewnol y castell ac mae\u2019n olygfa drawiadol wrth dod i mewn i\u2019r tiroedd."}, {"text_idx": "#000005", "text": "Mae\u2019r mwnt (neu\u2019r twmpath) artiffisial y mae\u2019r gorthwr wedi\u2019i adeiladu arno yn 10.67m (dros 35 troedfedd) o uchder gyda chopa 33m mewn diamedr. O ben y Gorthwr mae\u2019r golygfeydd panoramig o\u2019r ddinas yn syfrdanol ac i\u2019r gogledd gallwch weld cyn belled a\u0302 Chastell Coch."}, {"text_idx": "#000006", "text": "Mae tua 50 o risiau carreg serth yn arwain at fynedfa\u2019r Gorthwr a grisiau pellach i gyrraedd y llwyfan gwylio, ond mae\u2019n werth yr ymdrech!"}, {"text_idx": "#000007", "text": "Sylwer efallai na fydd y risiau hyn yn addas ar gyfer pob ymwelydd ac efallai y bydd angen cau\u2019r Gorthwr yn ystod tywydd garw."}, {"text_idx": "#000008", "text": "Dringwch y Gorthwr Normanaidd nerthol a gweld ein atgynhyrchiad o trebuchet. Rhyfeddwch at Rhandai'r Castell, a gre\u0308wyd ar gyfer un o ddynion cyfoethocaf y byd. Darganfyddwch yr olion Rhufeinig a chornel y cerbyd. Archwiliwch amgueddfa filwrol Firing Line a phrofwch y Llochesi Rhyfel."}, {"text_idx": "#000009", "text": "Cofrestrwch ar ein rhestr bostio Castell Caerdydd i dderbyn y newyddion diweddaraf a beth sydd ymlaen."}]